Source: http://www.legex.ro/Ordin-128-2017-156549.aspx
Timestamp: 2020-08-05 16:50:59+00:00
Document Index: 10176116

Matched Legal Cases: ['articolul 3', 'Articolul 3', 'articolul 3', 'articolul 4', 'Articolul 4', 'articolul 5', 'articolul 6', 'Articolul 6', 'articolul 7', 'Articolul 8', 'Articolul 8']

Ordinul 128/2017 | Legislatie gratuita
Ordin 128 2017 modifica Ordin 74 2015
Ordinul Nr.128 din 30.10.2017
ACT PUBLICAT ÎN MONITORUL OFICIAL NR. 872 din 06 noiembrie 2017
În temeiul art. 7 alin. (5) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare,ministrul afacerilor interne emite următorul ordin: Articolul IOrdinul viceprim-ministrului, ministrul afacerilor interne, nr. 74/2015 privind supravegherea autorităţii responsabile pentru Cadrul financiar multianual 2014-2020, domeniul Afaceri interne, şi reexaminarea desemnării acesteia, publicat în Monitorul Oficial al României, Partea I, nr. 516 din 10 iulie 2015, se modifică după cum urmează: 1. La articolul 3, alineatul (1) se modifică şi va avea următorul cuprins: Articolul 3(1) Verificarea activităţii autorităţii responsabile FAMI şi FSI se realizează de către secretarul de stat sau secretarul general coordonator al activităţii acesteia, potrivit normelor privind coordonarea activităţii şi delegarea unor competenţe în cadrul Ministerului Afacerilor Interne (MAI), pe tot parcursul procesului de gestionare a fondurilor aferente Cadrului financiar multianual 2014-2020, domeniul Afaceri interne. 2. La articolul 3 alineatul (2), litera b) se modifică şi va avea următorul cuprins: b)rapoartele anuale privind dovada îndeplinirii criteriilor de desemnare prevăzute în anexa la regulamentul delegat, întocmite şi puse la dispoziţia persoanei prevăzute la alin. (1) de către autoritatea responsabilă FAMI şi FSI. 3. La articolul 4, partea introductivă se modifică şi va avea următorul cuprins: Articolul 4Rapoartele anuale prevăzute la art. 3 alin. (2) lit. b) conţin cel puţin informaţii referitoare la: 4. La articolul 5, alineatul (3) se modifică şi va avea următorul cuprins:(3) Persoana prevăzută la art. 3 alin. (1) prezintă ministrului afacerilor interne, spre aprobare, rezultatele verificării activităţii autorităţii responsabile FAMI şi FSI. 5. La articolul 6, alineatul (1) se modifică şi va avea următorul cuprins: Articolul 6(1) În situaţia în care constată deficienţe la nivelul autorităţii responsabile FAMI şi FSI care ar putea periclita capacitatea acesteia de îndeplinire a criteriilor de desemnare prevăzute în anexa la regulamentul delegat, persoana prevăzută la art. 3 alin. (1) prezintă ministrului afacerilor interne rezultatele verificării activităţii autorităţii responsabile FAMI şi FSI, însoţite de un plan de redresare. 6. La articolul 7, alineatul (2) se modifică şi va avea următorul cuprins:(2) În cazuri temeinic justificate, autoritatea responsabilă FAMI şi FSI poate solicita ministrului afacerilor interne, cu avizul persoanei prevăzute la art. 3 alin. (1), prelungirea oricărui termen stabilit în planul de redresare. 7. Articolul 8 se modifică şi va avea următorul cuprins: Articolul 8În situaţia în care, la expirarea termenelor stabilite în planul de redresare sau prelungite potrivit art. 7 alin. (2) şi (3), autoritatea responsabilă FAMI şi FSI nu face dovada remedierii deficienţelor constatate, persoana prevăzută la art. 3 alin. (1) propune ministrului afacerilor interne desemnarea altei structuri în calitate de autoritate responsabilă, potrivit art. 26 din Regulamentul (UE) nr. 514/2014 al Parlamentului European şi al Consiliului din 16 aprilie 2014 de stabilire a dispoziţiilor generale privind Fondul pentru azil, migraţie şi integrare, precum şi instrumentul de sprijin financiar pentru cooperarea poliţienească, prevenirea şi combaterea criminalităţii şi gestionarea crizelor şi art. 2 din regulamentul delegat. 8. În cuprinsul anexei nr. 2 , sintagma „secretar de stat" se modifică şi se înlocuieşte cu sintagma „secretarul de stat/secretarul general coordonator al activităţii, potrivit normelor privind coordonarea activităţii şi delegarea unor competenţe în cadrul MAI". Articolul II Prezentul ordin se publică în Monitorul Oficial al României, Partea I.Ministrul afacerilor interne,Carmen Daniela Dan
COMENTARII la Ordinul 128/2017
Momentan nu exista niciun comentariu la Ordinul 128 din 2017
Alte acte pe aceeaşi temă cu Ordin 128/2017